**Kedvezményezett neve:** Atkár Község Önkormányzata

**Pályázati felhívás neve (kódszáma):** Magyar Falu Program - Önkormányzati tulajdonban lévő út-, hídépítés/felújítás - 2020 (MFP-ÖTU/2020)

**Projekt címe (azonosító száma):** Útfelújítás Atkár községben az MFP-ÖTU/2020 pályázat keretében (3079855760)

**Szerződött támogatás összege:** 5.000.135,- Ft

**Támogatás mértéke:** 100%

**A projekt tartalmának rövid bemutatása:** Atkár Község Önkormányzata a Magyar Falu Program "Önkormányzati tulajdonú utak felújítása" alprogramja keretében a település belterületén, a Fő út keleti oldalán található 137,5 méter hosszúságú és 3 méter szélességű Fáy út burkolatának felújítását kívánja megvalósítani. A tervezett fejlesztéssel érintett út legalább 20 centiméter vastagságú burkolatának felülete a használat során eldeformálódott. A munkák megkezdése előtt a felhízott padkákat le kell nyesni, a felesleges anyagot el kell szállítani. A meglévő burkolat teljes felületét a szennyeződésektől meg kell tisztítani. A felületi egyenetlenségeket átlag 5 cm zúzottkő beépítésével ki kell javítani. A felújítás során a meglévő burkolat felületére 4 cm AC 11 kopó 50/70 aszfaltot kell beépíteni. A burkolatfelújítási munkák megkezdése előtt lenyesett, 0,5 méter szélességű padkákat a munkák befejezése után nemesített padkaként kell helyreállítani. A jelen pályázat keretében tervezett útfelújítás kapcsolódik egy másik települési projekthez is, ugyanis közvetlenül a Fáy út mellett épül az atkári termelői piac. A Fáy út felújításával a piac megközelíthetősége is javulni fog. A tervezett projekt hozzájárul a településképnek és a lakosság komfortérzetének javulásához, a község közlekedési infrastruktúrájának fejlődéséhez.

**A projekt legkésőbbi befejezési dátuma:** 2021.12.31.